ประกาศธนาคารแห่งประเทศไทย เรื่อง การขายหรือให้สังหาริมทรัพย์ของธนาคารพาณิชย์แก่กรรมการ
ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง
การขายหรือให้สังหาริมทรัพย์ของธนาคารพาณิชย์แก่กรรมการ
----------------
 ในปัจจุบันหากธนาคารพาณิชย์จะจ่ายเงิน
ทรัพย์สิน ค่าตอบแทน และสิทธิ
ประโยชน์ในลักษณะต่าง ๆ แก่กรรมการ พนักงาน
หรือลูกจ้างของธนาคารพาณิชย์จะต้องปฏิบัติ
ตามกฎหมาย หรือหลักเกณฑ์ที่ธนาคารแห่งประเทศไทย (ธปท.)
กำหนดไว้ หรือได้รับความเห็น
ชอบจาก ธปท. อย่างไรก็ตาม ในระยะที่ผ่านมา ธปท. มีนโยบายปรับเปลี่ยนแนวทางการกำกับ
ดูแลให้เป็นเรื่องที่อยู่ในความรับผิดชอบและเป็นการตัดสินใจทางธุรกิจของธนาคารพาณิชย์เองมาก
ขึ้น อาทิ
การผ่อนปรนเกี่ยวกับการจ่ายเงินหรือทรัพย์สินอื่นเป็นค่าตอบแทนแก่พนักงานหรือลูกจ้าง
ของธนาคารพาณิชย์เป็นต้น
 เพื่อให้เป็นไปตามแนวทางการกำกับดังกล่าว
ธปท. จึงอาศัยอำนาจตามความ
ในมาตรา ๑๒ (๘) แห่งพระราชบัญญัติการธนาคารพาณิชย์ พ.ศ.
๒๕๐๕ และที่แก้ไขเพิ่มเติม ออก
ข้อกำหนดเกี่ยวกับการขายหรือให้สังหาริมทรัพย์ของธนาคารพาณิชย์แก่กรรมการ
เพื่อให้ธนาคาร
พาณิชย์ถือปฏิบัติดังต่อไปนี้
 ข้อ
๑
ให้ยกเลิกประกาศธนาคารแห่งประเทศไทย เรื่อง การขายหรือให้
สังหาริมทรัพย์ของธนาคารพาณิชย์แก่กรรมการ ลงวันที่ ๖
มกราคม ๒๕๒๙
 ข้อ
๒ ในแต่ละรอบปีบัญชี
ธนาคารพาณิชย์จะขายหรือให้สังหาริมทรัพย์มี
มูลค่ารวมกันไม่เกิน ๕๐,๐๐๐ บาท
แก่กรรมการแต่ละรายของธนาคารพาณิชย์นั้นได้ โดยไม่ต้องได้
รับความเห็นชอบจาก ธปท. ก่อน
 การขายหรือให้สังหาริมทรัพย์แก่บุคคลหรือห้างหุ้นส่วนที่เกี่ยวข้องกับกรรมการ
ตามมาตรา ๑๒ ทวิ แห่งพระราชบัญญัติการธนาคารพาณิชย์ พ.ศ.
๒๕๐๕ และที่แก้ไขเพิ่มเติม ให้
ถือว่าเป็นการขายหรือให้สังหาริมทรัพย์แก่กรรมการนั้นด้วย
 ข้อ
๓ นอกจากที่กล่าวในข้อ ๒
ธนาคารแห่งประเทศไทยเห็นชอบให้ธนาคาร
พาณิชย์ขายสังหาริมทรัพย์ให้แก่กรรมการของธนาคารพาณิชย์นั้นได้
เมื่อธนาคารพาณิชย์ปฏิบัติ
ตามหลักเกณฑ์และเงื่อนไขดังต่อไปนี้
  (๑)
เป็นการขายตามมูลค่าของสังหาริมทรัพย์นั้น และ
  (๒)
ธนาคารพาณิชย์ได้กำหนดระเบียบ และหลักเกณฑ์การขาย
สินทรัพย์ประเภทสังหาริมทรัพย์ ตามหนังสือเวียน ที่ ธปท.
สนส. (๒๑) ว. ๒๑๓๐/๒๕๔๓ เรื่อง การ
ปฏิบัติเกี่ยวกับการให้สินเชื่อการก่อภาระผูกพัน
การลงทุนในหลักทรัพย์ และการขายสินทรัพย์ของ
ธนาคารพาณิชย์ ลงวันที่ ๑๖ สิงหาคม ๒๕๔๓
และเป็นการขายที่ปฏิบัติตามระเบียบและหลัก
เกณฑ์ดังกล่าว
 ข้อ
๔
การคำนวณมูลค่าของสังหาริมทรัพย์ดังกล่าวข้างต้น ให้ถือเอาราคาตาม
บัญชีของธนาคารพาณิชย์นั้น
หรือราคาตลาดตามมาตรฐานการบัญชีของสังหาริมทรัพย์นั้น แล้ว
แต่จำนวนใดจะสูงกว่า
 ข้อ
๕
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๔ กันยายน พ.ศ. ๒๕๔๔
 
หม่อนราชวงศ์ปรีดิยาธร
เทวกุล
 
ผู้ว่าการ
  ธนาคารแห่งประเทศไทย

[รก. ๒๕๔๔/พ๘๘ง/๓๘/๑๑ กันยายน ๒๕๔๔]

 พรพิมล/แก้ไข
 ๒๕
เม.ย ๒๕๔๕
 (A+B)C